Rikunarita-ORG/Wikinium huggingface dataset:
# Yohimbín

|  |
| --- |
| Yohimbín |
| Yohimbín |
| Yohimbín |
| **Všeobecné vlastnosti** |
| Sumárny vzorec | C21H26N2O3 |
| **Fyzikálne vlastnosti** |
| Molárna hmotnosť | 354,450 g/mol |
| **Ďalšie informácie** |
| Číslo CAS | 146-48-5 |
| SMILES | [H][C@@]15CC[C@H](O)[C@H](C(=O)OC)[C@@]1([H])C[C@@]4([H])c3[nH]c2ccccc2c3CCN4C5 |
| 3D model (JSmol) | Interaktívny 3D model |
| Pokiaľ je to možné a bežné, používame jednotky sústavy SI. Ak nie je hore uvedené inak, údaje sú za normálnych podmienok.
  |
|

|  |  |
| --- | --- |
|  |  Chemický portál |

 |

**Yohimbín** je alkaloid z kôry západoafrického stromu *Pausinystalia yohimbe* (zastaraný názov *Corynanthe yohimbe*).

Yohimbín sa používa na liečbu erektilnej dysfunkcie a ako afrodiziakum.
# Abstinenčný príznak

**Abstinenčné príznaky** sú príznaky, ktoré sa objavujú po prerušení patologickej závislosti (napríklad užívania drog). Pri drogovej závislosti sú často opakom účinku samotnej drogy. Stupeň závažnosti abstinenčných príznakov závisí od hĺbky a typu závislosti, pričom v extrémnych prípadoch môže ohrozovať závislého i na živote. Abstinenčné príznaky sú jednou z hlavných motivácií k pokračovaniu v závislosti, preto je pri jej liečbe snaha ich potlačiť.

## Zdroj

* abstinenčné príznaky. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 33.
# Projekt MKULTRA

Zverejnenie projektu MKULTRA
**Projekt MKULTRA** alebo **MK-ULTRA** je kódovaný názov neetického experimentu CIA, ktorého cieľom bolo získať možnosť riadiť ľudské myslenie pomocou drog (LSD) a izolácie na občanoch USA a Kanady pod zámienkou liečenia psychických chorôb. Začal sa v roku 1950 a trval 10 rokov.

Zverejnené dôkazy naznačujú, že projekt MK-Ultra zahŕňal použitie viacerých metód na manipulovanie duševného stavu a zmenu funkcií mozgu pacientov. Okrem drog to bola hypnóza, zmyslová deprivácia, podávanie chemických látok, sexuálne zneužívanie a rôzne formy mučenia.

## Zdroj

*Tento článok je čiastočný alebo úplný preklad článku Project MKULTRA na anglickej Wikipédii.*
# Calea zacatechichi

|  |
| --- |
| Calea zacatechichi |
| Vedecká klasifikácia |
|  [rozbaľ]
* |  |  |
| --- | --- |
| **Doména** | eukaryoty |
| **Ríša (regnum)** | rastliny (Vegetabilia) |
| **Podríša (subregnum)** | zelené (Viridiplantae, Chlorobionta) |
| **Vývojová línia** | cievnaté (Tracheophyta) |
| **Vývojová vetva** | semenné (Spermatophyta) |
| **Skupina** | krytosemenné (Angiospermae) |
| **Oddelenie** | magnóliorasty (Magnoliophyta) |
| **Nadtrieda (superclassis)** | dvojklíčnolistové (Dicotyledonopsida) |
| **Trieda (classis)** | Rosopsida |
| **Rad (ordo)** | astrotvaré (Asterales) |
| **Čeľaď (familia)** | astrovité (Asteridae) |
| **Rod (genus)** | Calea |
| **Druh (species)** | Calea zacatechichi |
 |
| Vedecký názov |
| *Calea zacatechichi* Kunth |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Calea zacatechichi**, tiež *Calea ternifolia*, (ľudovo **horká tráva, list bohov, psia marihuana, zacatechichi**) je rastlina, ktorú domorodí Mexičania kmeňa Chontal v mexickom štáte Oaxaca používajú na komunikáciu so svetom duchov/bohov a veštenie, ako liek proti horúčke, proti vracaniu a na podporu chute do jedla. Podľa moderných štúdií rastlina zvyšuje u konzumenta aj počet snov, aj schopnosť ich zapamätania.[chýba zdroj] Rastlina sa podáva rôzne – fajčí sa, robí sa z nej čaj, nakladá sa do alkoholu a podobne.

## Referencie a poznámky
# Heroín

2D molekula heroínu.
3D molekula heroínu.
**Heroín** (iné názvy: **diacetylmorfín**, **diamorfín**) je polosyntetický opiát, derivát alkaloidu morfínu, z ktorého sa pripravuje acetyláciou. Biela kryštalická forma je väčšinou jeho soľ s kyselinou chlorovodíkovou, *diacetylmorfín hydrochlorid*. Je silne návykový. Jeho trvalé užívanie spôsobuje pomerne veľkú toleranciu v porovnaní s inými látkami, aj keď bolo zaznamenané občasné užívanie bez odvykacích príznakov.

## História

Po prvýkrát sa heroín syntetizoval v roku 1874 C. R. Alder Wright, britský chemik pracujúci v Londýnskej St. Mary’s Hospital Medical School. Skúmal reakcie morfínu s rôznymi kyselinami. Niekoľko hodín varil bezvodý morfín s acetanhydridom a získal tým silnejšie pôsobiacu acetylovanú formu morfínu, dnes nazývanú diacetylmorfín. Zmes odoslal na analýzu F. M. Pierceovi z Owens College v Manchesteri, ktorý spravil niekoľko testov na psoch a zajacoch.

Heroín vyrábala firma Bayer ako liek
Heroín ako liek po prvýkrát vyrobil Felix Hoffman z nemeckej farmaceutickej spoločnosti I.G. Farbenindustrie AG (dnes Bayer AG) v Elberfelde 11 dní po tom ako objavil aspirín. Bayer registroval heroín (pravdepodobne z nem. heroisch – heroický) ako ochrannú známku.

Od roku 1898 do 1910 bol predávaný ako nenávyková náhrada morfínu a ako detská medicína proti kašľu. Bayer predával heroín ako „liek“ pre ľudí závislých na morfíne do tej doby, kým bolo objavené, že sa v črevách metabolizuje na morfín. Všetky opiáty sú v črevách metabolizované na identickú molekulu s odlišnou koncentráciou v krvi. Rovnako ako s aspirínom, Bayer stratil niektoré z jeho ochranných známok kvôli 1. svetovej vojne.

## Použitie a účinky

Vo Veľkej Británii možno heroín dostať na lekársky predpis, aj keď patrí medzi prísne sledované liečivá (Class A drug). V súlade s britským liekopisom (British National Formulary – BNF) diamorfin hydrochlorid môže byť použitý pri liečbe akútnej bolesti, infarktu myokardu.

## Abstinenčné príznaky

Nerad a Neradová v knihe Drogy a mýty menujú nasledovné heroínové abstinenčné príznaky:

* neutíšiteľná túžba po heroíne
* nepokoj, nespavosť, úzkosť, únava, zívanie
* slzenie, slinenie, potenie
* nevoľnosť, zvracanie, hnačka
* "husia koža" (vztýčené chĺpky), studená a vlhká tvár
* zvýšený tlak a teplota, zrýchlený tep a dýchanie
* kopanie, šklbanie svalmi a bolesti vo svaloch, spontánny orgazmus, štikútka
* leukocytóza, narušený metabolizmus minerálov

## Vplyv na organizmus

* eufória
* upokojujúce (sedatívne) účinky
* pri intravenóznom podaní (do žily) môže mať nárazový účinok (kick, flash) až smrť (zlatá dávka)
* pri intoxikácii bezvedomie, spomalené dýchanie až zástava dychu, zmenšenie zreníc, hypotenzia, znížená srdcová činnosť

## Referencie

## Iné projekty

CommonsWikislovník* Commons ponúka multimediálne súbory na tému **heroín Wikislovník ponúka heslo **heroín**

|  |  |
| --- | --- |
|  | Chemický portál Medicínsky portál |
# Adamantán

|  |
| --- |
| Adamantán |
| Adamantán |
| Adamantán |
| **Všeobecné vlastnosti** |
| Sumárny vzorec | C10H16 |
| Synonymá | tricyklo[3.3.1.13,7]dekán |
| Vzhľad | bezfarebná, kryštalická látka |
| **Fyzikálne vlastnosti** |
| Molekulová hmotnosť | 136,23 g/mol |
| Teplota topenia | 266 °C (250,2 K) |
| Hustota | 1.07 g/cm3 (pevný) |
| Rozpustnosť | dobré rozpustný v uhľovodíkoch, slabo vo vode |
| Teplota vzplanutia | 287 °C |
| **Ďalšie informácie** |
| Číslo CAS | 281-23-2 |
| Pokiaľ je to možné a bežné, používame jednotky sústavy SI. Ak nie je hore uvedené inak, údaje sú za normálnych podmienok.
  |
|

|  |  |
| --- | --- |
|  |  Chemický portál |

 |

**Adamantán** (systematický názov: tricyklo[3.3.1.13,7]dekán; sumárny vzorec C10H16) je nasýtený tricyklický uhľovodík, ktorý bol izolovaný v roku 1933 z hodonínskej ropy.

## Charakteristika

Adamantán je tuhá kryštalická látka. Je bezfarebná a zapácha ako gáfor.

Má vysokú teplotu topenia (268 °C). Je nepatrne rozpustný vo vode a je veľmi stabilný vďaka svojej stoličkovej konformácii.

Stavba molekuly sa zhoduje s kryštalickou mriežkou diamantu.

## Výroba a význam

Dá sa pripraviť z cyklopentadiénu. Jeho deriváty sa využívajú pri výrobe liekov a aj v polyméroch, ktorým dodáva jeho špecifické vlastnosti.

## Zdroj
# Carnegie Institution of Washington

**Carnegie Institution of Washington** alebo **Carnegie Institution for Science** (skratka *CIW*) je organizácia v Spojených štátoch amerických, ktorú v roku 1902 založil Andrew Carnegie na podporu vedeckého výskumu.

Organizácia sa z veľkej časti zaoberá astrobiológiou, ale zameriava sa aj na genetický výskum či archeológiu.

## Externé odkazy

* Oficiálna stránky organizácie Archivované 2010-05-21 na Wayback Machine

## Zdroj

*Tento článok je čiastočný alebo úplný preklad článku Carnegie Institution of Washington na českej Wikipédii.*
# Jadrová reakcia

**Jadrová reakcia** je vzájomné pôsobenie jadier atómov, alebo jadier atómov a elementárnych častíc za vzniku nových jadier a častíc.

## Druhy jadrových reakcií

### Jadrová fúzia

Fúzia je spájanie dvoch alebo viac atómových jadier za vzniku jedného alebo viacerých rôznych atómových jadier a iných častíc.
Príkladom prirodzenej fúzie je protón-protónový cyklus cyklus prebiehajúci v jadre Slnka.

**p+  +   p+  →  2
1D  + e+ + νe + 0.42 MeV**

### Štiepenie jadra atómu

Štiepenie uránu 235.
Napríklad pri štiepení jadra 235U pomalým neutrónom najprv jadro prijme neutrón a zmení sa na excitovaný atóm 236U, ktorý sa s pravdepodobnosťou 85% vo veľmi krátkom čase rozpadne na dve nerovnké časti a dva až tri, v priemere 2,6 neutrónu.

### Rádioaktívny rozpad

Rádioaktívny rozpad ja premena rádioaktívneho atómu, pričom dôjde k jeho rozpadu, alebo aspoň k vyžiareniu fotónu, alebo častice.

## Interakcia bez jadrovej reakcie

Interakciou bez jadrovej reakcie je napríklad rozptyl častíc, alebo pružný odraz, kde nedochádza ku zmene jadier a častíc, avšak môže dôjsť k prerozdeleniu energií. Napríklad náraz neutrónu na moderátor v jadrovom reaktore.

## Účinný prierez

Aby prišlo k interakcii častíc, musia sa k sebe častice dostatočne priblížiť. Čím väčší je účinný prierez, tým pravdepodobnejšie k interakcii dôjde.

Pri ostreľovaní terča časticami sa používa na vyjadrenie účinného prierezu jednotka plochy na jednu časticu (mimo systém IS) — Barn (symbol b).

1 b = 10-28 m2

### Energia interakcie

Každý izotop može mať rôzny účinný prierez pre rôzne energie narážajúcich častíc. Napríklad pre štiepenie atómu U235 má urán pre tepelné neutróny 366x väčší účinný prierez ako pre rýchle neutróny.

### Efekt interakcie

Aj zrážka rovnakého izotopu s časticou ravnakej energie môže končiť s rôznymi výsledkami, s pravidla so štatistickou pravdepodobnosťou.
Napríklad U235 má pre tepelné neutróny 5x väčší účinný prierez pre pravdepodobnosť štiepenia, ako pre pravdepodobnosť pružného ropzptylu.

## Externé odkazy

* FILIT – zdroj, z ktorého pôvodne čerpal tento článok.

## Referencie
# Percy Williams Bridgman

Nositeľ Nobelovej ceny

|  |
| --- |
| Percy Williams Bridgman |
|
americký fyzik a filozof |
| Narodenie | 21. apríl 1882 Cambridge, Massachusetts, USA |
| Úmrtie | 20. august 1961 (79 rokov) Randolph, USA |
| Odkazy |
| Projekt Gutenberg | Percy Williams Bridgman (plné texty diel autora) |
| Commons |  Percy Williams Bridgman |
|

|  |  |
| --- | --- |
|  |  Biografický portál |

 |

**Percy Williams Bridgman** (\* 21. apríl 1882, Cambridge, Massachusetts, USA – † 20. august 1961, Randolph, New Hampshire) bol americký fyzik a filozof, zakladateľ operacionalizmu. Získal Nobelovu cenu za fyziku v roku 1946.

## Dielo

* 1927 The Logic of Modern Physics. Beaufort Books. Online excerpt.
* 1931 Dimensional Analysis.
* 1936 The Nature of Physical Theory. John Wiley & Sons.
* 1941 The Nature of Thermodynamics, Harper & Row, Publishers.
* 1959 The Way Things Are. Harvard Univ. Press.
* 1980 Reflections of a Physicist. Arno Press.

## Iné projekty

Commons* Commons ponúka multimediálne súbory na tému **Percy Williams Bridgman**

## Externé odkazy

* FILIT – zdroj, z ktorého pôvodne čerpal tento článok.
# Pierre-Gilles de Gennes

Nositeľ Nobelovej ceny

|  |
| --- |
| Pierre-Gilles |
|
francúzsky fyzik |
| Narodenie | 24. október 1932 Paríž, Francúzsko |
| Úmrtie | 18. máj 2007 (74 rokov) Orsay, Francúzsko |
| Odkazy |
| Commons |  Pierre-Gilles de Gennes |
|

|  |  |
| --- | --- |
|  |  Biografický portál |

 |

**Pierre-Gilles de Gennes** (\* 24. október 1932, Paríž, Francúzsko - † 18. máj 2007, Orsay) bol francúzsky fyzik a držiteľ Nobelovej ceny za fyziku za rok 1991.

## Životopis

Narodil sa v Paríži. Aj jeho otec bol fyzik. Pierre-Gilles bol vynikajúci matematik a po otcovi zdedil záujem o fyziku.

Študoval na École normale supérieure. Po odchode z *École* v roku 1955 sa stal výskumným inžinierom v Saclay v *Commissariat à l'Énergie Atomique*. Tam pracoval s Anatolom Abragamom a Jacquesom Friedelom hlavne na rozptyle neutrónov a magnetizme.

Láska k vede ho neopustila do konca života. Výskum sústavne spájal s výučbou a popularizáciou vedy. Po získaní Nobelovej ceny uskutočnil viac ako 200 prednášok na základných školách po celom Francúzsku.
Od roku 1976 do roku 2002 bol riaditeľom *École supérieure de physique et de chimie industrielles de la ville de Paris* (ESPCI).
Volali ho aj *Isaac Newton modernej doby*.

Miloval umenie, najmä japonské a v roku 1997 si zahral menšiu rolu vo filme o Pierrovi a Maria Curieovej-Skłodowskej.

## Prínos vede

Odhalil zákony správania molekúl v kryštáloch, ktoré sa stávajú priezračnými vďaka elektrine alebo aj prostým mechanickým pôsobením.
Bol autorom základných objavov, ktoré umožnili rýchly rozvoj kvapalných kryštálov
(LCD) a tým vznik celého nového odvetvia spotrebnej elektroniky (hodinky, displeje kalkulačiek, ploché obrazovky).
Jeho kniha *Fyzika kvapalných kryštálov*(1974) zostáva pre svoju zrozumiteľnosť a prístupnosť základnou pomôckou pre odborníkov, ale aj pre tých, ktorí sa s touto problematikou chcú len zoznámiť.

## Ocenenia

V roku 1968 bol ocenený Holweckovou cenou, ktorú mu spoločne navrhli Francúzska a Anglická fyzikálna spoločnosť. Ceny mu udelili Francúzska akadémia, talianska a izraelská akadémia.
V roku 1990 dostal Lorentzovu medailu a Wolfovu cenu, v roku 1998 A. C. Eringen Medal.

Získal Nobelovu cenu za fyziku za objav, že metódy vyvinuté pre štúdium javov v jednoduchých usporiadaných systémoch sa môžu zovšeobecniť na zložitejšie formy hmoty, najmä kvapalné kryštály a polyméry.

## Iné projekty

Commons* Commons ponúka multimediálne súbory na tému **Pierre-Gilles de Gennes**

## Externé odkazy

* Biography and Nobel lecture on Nobel Prize page
* Selected bibliography on the College de France website Archivované 2006-10-23 na Wayback Machine
# Norman Foster Ramsey

Nositeľ Nobelovej ceny

|  |
| --- |
| Norman Foster Ramsey |
| americký fyzik |
|  |
| Narodenie | 27. august 1915 Washington D.C., USA |
| Úmrtie | 4. november 2011 (96 rokov) Wayland, Massachusetts, USA |
| Odkazy |
| Commons |  Norman Foster Ramsey |
|

|  |  |
| --- | --- |
|  |  Biografický portál |

 |

**Norman Foster Ramsey** (\* 27. august 1915, Washington D.C., USA – † 4. november 2011, Wayland, Massachusetts) bol americký fyzik a profesor na Harvardovej univerzite.

V roku 1989 dostal Nobelovu cenu za fyziku za prácu, ktorá viedla k rozvoju atómových hodín a presného merania času. V roku 1989 dostali cenu aj Hans Georg Dehmelt a Wolfgang Paul.

## Referencie
# Hot pot

Hot pot|
Ukážka surovín pripravených na varenie sa v hot pote |
| Pôvod |
| Alternatívne názvy | čín. 火锅, pinyin
huǒguō |
| Miesto pôvodu | Čína |
| Región | Východná Ázia |
| Detaily |
| Chod | hlavné jedlo |
| Hlavné ingrediencie | mäso zelenina huby morské plody vývar |

**Hot pot** alebo **hotpot,** v doslovnom preklade horúci hrniec, tiež známy ako **polievkové jedlo,** je pokrm, pri ktorom zdroj tepla umiestnený na jedálenskom stole udržuje hrniec s polievkovým vývarom na vare a vedľa hrnca sa podávajú rôzne čínske jedlá a prísady pre stravníkov, aby ich pridali do horúceho vývaru.

## Popis

 Hot pot s dvoma príchuťami
 Hot pot z Yunnan, Čína
Hot pot je vývar plný chute tradične podávaný vo veľkom kovovom hrnci. Vývar sa privedie do varu a nechá sa variť počas celej doby jedenia. Suroviny, ako mäso a zelenina, sa vložia do vriaceho vývaru, a tým sa uvaria. Uvarené kúsky sa namáčajú do omáčok pre doplňujúcu chuť. Hot pot sa považuje za hlavný chod a zvyčajne sa podáva bez ryže alebo rezancov na boku. Horúce hrnce si môžete pripraviť a zjesť doma alebo v reštaurácii.

Medzi typické ingrediencie hot potu patria tenké plátky mäsa, listová zelenina, šampiňóny, rezance, nakrájané zemiaky, fazuľové výrobky, vaječné knedle, tofu a morské plody. Suroviny sú vopred nakrájané na tenké kúsky, ktoré sa rýchlo a konzistentne uvaria vo vriacom vývare, ktorý sa udržiava pri miernej teplote varu. Väčšina surových potravín sa môže variť v hot pote, no môžu mať rôzny čas varenia. Preto sa doba varenia v hrnci môže líšiť.

Nakoniec je vývar z pridaných ingrediencií plný chutí a po vypnutí zdroja tepla sa môže podávať hosťom.

## História

Statívy dynastie Čou môžu byť prvými prototypmi horúceho hrnca. Hostia medzi šľachtou mali každý vlastný hrniec vyrobený z bronzu a nazývaný ran lu 燃爐. Hlavnou časťou ran lu bol malý sporák s malým hrncom nad horiacim dreveným uhlím. Neskôr bol počas „Obdobia troch kráľovstiev“ (200–280) p.n.l. vytvorený horúci hrniec vyrobený z medi, ktorý je všeobecne uznávaný ako predchodca horúceho hrnca. Počas dynastie Čching horúci hrniec získal popularitu medzi cisármi. Najmä cisár Čchienlung mal veľmi rád horúci hrniec a jedol ho takmer ako každé jedlo dňa. Neskôr mal cisár Ťiačching pri svojej korunovácii bál s 1 550 horúcimi hrncami. Cisárovná Cch'si bola tiež známa tým, že obľubovala horúci hrniec, najmä v zimných mesiacoch.

Na konci 20. storočia, keď počet čínskych prisťahovalcov do USA výrazne stúpol, sa čínske jedlo rozšírilo aj do Spojených štátov a hot pot sa tak dostal do povedomia svetovej kulinárskej scény.

## Referencie

## Iné projekty

Commons* Commons ponúka multimediálne súbory na tému **Hot pot**
# Textológia

**Textológia** je jazykovedná a literárnovedná disciplína, ktorá komplexne skúma text literárneho diela (jeho genézu, históriu, autorstvo); textológia sa zaoberá teóriou edičnej (vydavateľskej) praxe. Študuje techniku kritického vydávania textov.

## Pozri aj

* literárne dielo
* hypertextológia
* komentár
* text
* konceptuálny text

## Literatúra

* LICHAČOV, Dmitrij Sergejevič. *Textologie : (stručný nástin)*. Preklad Jitka Komendová. Vyd. 1. Praha : Ústav pro českou literaturu Akademie věd České republiky, 2015. 143 s. (Varianty; zv. 6.) ISBN 978-80-88069-00-3.

## Externé odkazy

* FILIT – zdroj, z ktorého pôvodne čerpal tento článok.
# Deväť klasických kníh

**Deväť klasických kníh** alebo **Štyri knihy a päť klasických textov** (čín. 四書五經 – S'-šu wu-ťing, pchin-jin: *Sìshū Wŭjīng*) je autoritatívny kánon čínskeho konfucianizmu pochádzajúci z obdobia pred rokom 300 pred Kr.

## Štyri knihy

Súbor *Štyroch kníh* (四書 , *S'-šu*) zostavil v období dynastie Sung filozof Ču Si.

1. *Veľká náuka* (大學, *Ta-süe*)
2. *Cesta stredu* (中庸, *Čung-jung*)
3. *Rozhovory a výroky* (論語, *Lun-jü*)
4. *Meng-c’* (孟子, *Meng-c'* )

## Päť kánonických kníh

Autorstvo alebo zostavenie *Piatich kánonických kníh* zvaných tiež *Päť klasických kníh* (五經, *Wu-ťing*) sa tradične pripisuje Konfuciovi samotnému.

1. *Kniha premien* (易經, *I-ťing*)
2. *Kniha piesní* (詩經, *Š’-ťing*)
3. *Kniha listín* (書經, *Šu-ťing*)
4. *Kniha obradov* (禮記, Li-ťing)
5. *Anály jarí a jesení* (春秋, *Čchun-čchiou*)
# Hodvábna cesta

Toto je článok o historickej obchodnej ceste. O filme pozri *Hodvábna cesta (film).*
Svetové dedičstvo UNESCO

| Silk Roads: the Routes Network of Chang'an-Tianshan Corridor\* |
| --- |
| Lokalita Svetového dedičstva UNESCO |
|

---

 |
| Hodvábna cesta v 1. storočí

---

 |
| **Štát** |  Čína  Kazachstan  Kirgizsko |
| **Typ** | kultúrna pamiatka |
| **Kritériá** | ii, iii, iv, vi |
| **Identifikačné č.** | 1442 |
| **Región**\*\* | Ázia a Pacifik |
| **História zápisu** |
| **Zápis** | 2014  (38. zasadnutie) |
| \* Názov ako je zapísaný v zozname Svetového dedičstva. \*\* Klasifikované regióny podľa UNESCO. |

**Hodvábna cesta** bola významná staroveká a stredoveká obchodná cesta cez Strednú Áziu, ktorá spájala Čínu s Rímskou ríšou a Byzantskou ríšou; od 2. storočia pred Kr. sa jej prostredníctvom dostalo do Európy mnoho čínskych technických vynálezov: papier, hodváb, porcelán.

Ako prvý použil názov Hodvábna cesta nemecký zemepisec barón Ferdinand von Richthofen v roku 1877.

## Referencie

## Ďalšia literatúra

* LIŠČÁK, Vladimír. *Putování po Hedvábné cestě : cesta staletími mezi Čínou a Evropou*. Vyd. 1. Praha : Academia, 2023. 467 s. (Orient; zv. 42.) ISBN 978-80-200-3401-4.

## Pozri aj

* Jantárová cesta

## Iné projekty

Commons* Commons ponúka multimediálne súbory na tému **Hodvábna cesta**

## Externé odkazy

* Atlas hedvábné stezky (Washingtonská univerzita)
* Historie hedvábné stezky
* The Silk Road Project

## Externí odkazy

*Tento článok je čiastočný alebo úplný preklad článku Hedvábná stezka na českej Wikipédii.*

|  |  |
| --- | --- |
|  | Cestný portál Historický portál |